หุ้นไทยปิดเช้าพุ่ง11.63จุด
หุ้นไทยวันที่ 27 ก.ย. ช่วงเช้าปิดที่ระดับ 1,286.13 จุด เพิ่มขึ้น 11.63 จุด มูลค่าการซื้อขาย 16,522.25 ล้านบาท
27 ก.ย. 2555

ตลาดหุ้นไทยวันที่ 27 ก.ย. ช่วงเช้าปิดที่ระดับ 1,286.13 จุด เพิ่มขึ้น 11.63 จุด มูลค่าการซื้อขาย 16,522.25 ล้านบาท 




ตลาดหลักทรัพย์ปิดตลาดช่วงเช้าวันนี้ที่ระดับ 1,286.13 จุด เพิ่มขึ้น 11.63 จุด(+0.91%) มูลค่าการซื้อขาย 16,522.25 ล้านบาท    การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,286.94 จุด และแตะจุดต่ำสุดของช่วงเช้าที่ระดับ 1,276.91 จุด
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้ปรับตัวขึ้น มองว่าเป็นการเกิดเทคนิคเคิลรีบาวน์หลังเมื่อวานนี้ปรับตัวลงไปมาก ซึ่งเช่นเดียวกับตลาดหุ้นอื่นในภูมิภาคเอเชียทีเช้านี้ก็ปรับตัวขึ้น แต่ตลาดฯยังไม่ได้มีปัจจัยอะไรใหม่เข้ามา ดังนั้นทิศทางตลาดฯคงเป็นลักษณะของการแกว่งไซต์เวย์
ทั้งนี้ ควรจะติดตามตัวเลขเศรษฐกิจต่อไป และก็ติดตามสถานการณ์ในยุโรปด้วย เนื่องจากตอนนี้มีการขัดขวางการดำเนินมาตรการรัดเข็มขัดของกรีซ และสเปน ซึ่งเป็นการขัดขวางการดำเนินการช่วยเหลือ ทำให้อาจไม่ได้รับเงินช่วยเหลือ และการแก้ไขปัญหาก็จะล่าช้าออกไป
แนวโน้มการลงทุนในช่วงบ่ายนี้ นายสมชาย กล่าวว่า ตลาดฯคงจะแกว่งไซต์เวย์ ในกรอบ 1,270-1,290 จุด พร้อมแนะรอให้ตลาดฯปรับตัวลงก่อนค่อยเข้าซื้อ แต่ถ้าตลาดปรับตัวขึ้นมากก็ให้แบ่งส่วนขายทำกำไรบ้าง  
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ BAY    มูลค่าการซื้อขาย 1,471.55 ล้านบาท ปิดที่  30.25 บาท ลดลง   0.50 บาทDTAC   มูลค่าการซื้อขาย 1,238.08 ล้านบาท ปิดที่  91.50 บาท เพิ่มขึ้น  3.75 บาทPTTEP  มูลค่าการซื้อขาย   611.84 ล้านบาท ปิดที่ 158.00 บาท เพิ่มขึ้น  1.00 บาท INTUCH มูลค่าการซื้อขาย   544.44 ล้านบาท ปิดที่  68.50 บาท เพิ่มขึ้น  1.25 บาทBJC    มูลค่าการซื้อขาย   521.11 ล้านบาท ปิดที่  57.00 บาท เพิ่มขึ้น  1.25 บาท